b'\n_START_ARTICLE_\nKurt Suzuki\n_START_SECTION_\nUniverzitetna kariera\n_START_PARAGRAPH_\nSuzuki je igral za univerzo Cal State Fullerton. Z ekipo je leta 2004 osvojil t. i. College World Series in z njo najvi\xc5\xa1jo stopni\xc4\x8dko ameri\xc5\xa1kega baseballa. To se je zgodilo v veliki meri tudi po njegovi zaslugi, saj je v klju\xc4\x8dni tekmi z dvema izlo\xc4\x8ditvama v spodnjem delu menjave domov poslal klju\xc4\x8dni tek in z njim omogo\xc4\x8dil zmago svoje ekipe z izidom 3:2. Med tem obdobjem si je prislu\xc5\xbeil vzdevek "Kurt Klutch."_NEWLINE_Istega leta je osvojil nagrado Johnny Bench Award kot najbolj\xc5\xa1i univerzitetni lovilec v dr\xc5\xbeavi. Prav tako sta ga dve ocenjevalski objavi, Baseball America in Collegiate Baseball, imenovali v svoji ekipi najbolj\xc5\xa1ih pretekle sezone. Prav tako je prejel prvo podeljeno nagrado Brooks Wallace Award.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nEkipa Oakland Athletics je Suzukija izbrala v drugem krogu nabora lige MLB leta 2004, z njim sklenila pogodbo in ga poslala v Vancouver, kjer je igral na stopnji Single-A. V 46 tekmah s tamkaj\xc5\xa1njo ekipo je odbijal s povpre\xc4\x8djem 0,297 in naredil le eno napako._NEWLINE_Njegova prva polna sezona v poklicu je bila leta 2005, sicer na isti stopnji, vendar pa tokrat z ekipo iz Stocktona. V 114 tekmah je odbijal s povpre\xc4\x8djem 0,277, zbral 12 doma\xc4\x8dih tekov in domov poslal 65 tekov._NEWLINE_Po napredovanju na stopnjo Double-A v Midlandu leta 2006 je Suzuki odbijal s povpre\xc4\x8djem 0,285 in pri 39,2% nastopov pri\xc5\xa1el na bazo.\n_START_SECTION_\nLiga MLB\n_START_PARAGRAPH_\nSezono 2007 je sprva pri\xc4\x8del na stopnji Triple-A v Sacramentu, a se je sorazmerno hitro, 9. junija, pridru\xc5\xbeil ekipi kot rezerva po menjavi Adama Melhusea. Prvi\xc4\x8d je na tekmo vstopil tri dni kasneje kot odbijalec s klopi na tekmi proti ekipi Houston Astros._NEWLINE_Bil je nadomestni lovilec za izku\xc5\xa1enega Jasona Kendalla, dokler ni bil slednji 16. julija poslan k ekipi Chicago Cubs, s \xc4\x8dimer je Suzuki postal redni lovilec ekipe. 17. julija 2007 je v 8. menjavi tekme proti ekipi Texas Rangers v igro vstopil Shane Komine, medtem ko je Suzuki lovil. S tem je prvi\xc4\x8d v zgodovini lige MLB obstajala metalska naveza, pri kateri sta oba igralca prihajala iz Havajev._NEWLINE_10. septembra 2007 je Suzuki odbil svoj prvi veliki udarec v drugi menjavi tekme proti ekipi Seattle Mariners._NEWLINE_V sezoni 2008 je ohranil svojo vlogo rednega lovilca, medtem ko je Rob Bowen postal menjava. Od prvih 20 tekem sezone je Suzuki za\xc4\x8del kar 18, kon\xc4\x8dal pa s skupno 148 tekmami in odbijalskim povpre\xc4\x8djem 0,279. _NEWLINE_Med sezono 2009 je zbral 15 doma\xc4\x8dih tekov, rekord kariere, poslal domov 88 tekov in imel na 147 tekmah odbijalsko povpre\xc4\x8dje 0,274. Ekipo je vodil v kategoriji tekov, poslanih domov, in postal le drugi lovilec v zgodovini kluba, ki mu je to uspelo. Prav tako je ekipo vodil v udarcih v polje (156), udarcih v polje za dve bazi (37) in skupnimi bazami (240) in bil drugi v doma\xc4\x8dih tekih, v katerih je ekipo vodil Jack Cust._NEWLINE_23. julija 2010 je s svojo ekipo sklenil 4-letno podalj\xc5\xa1anje, ki naj bi mu skupno prineslo pribli\xc5\xbeno 16,25 milijona ameri\xc5\xa1kih dolarjev.\n_START_SECTION_\nWashington Nationals\n_START_PARAGRAPH_\n3. avgusta 2012 je bil Suzuki v zameno za ni\xc5\xbejepodru\xc5\xbeni\xc4\x8dnega lovilca Davida Freitasa poslan k ekipi Washington Nationals.\n_START_SECTION_\nIgralski profil\n_START_PARAGRAPH_\nSuzuki je znan po svoji vzdr\xc5\xbeljivosti, dobri obrambi in solidnih, a ne dih jemajo\xc4\x8dih sposobnosti pri odbijanju. Kot lovilec je dokaj gib\xc4\x8den in spreten in je tudi precej hiter med tekom na bazah, kar je med lovilci prava redkost.\n_START_SECTION_\nZasebno \xc5\xbeivljenje\n_START_PARAGRAPH_\nKurt in njegova \xc5\xbeena Renee Suzuki sta bila skupaj z Orlandom Cabrero in njegovo \xc5\xbeeno Katie udele\xc5\xbeena pri pomo\xc4\x8di Jonu Wilhiteu, biv\xc5\xa1emu lovilcu Suzukijeve univerzitetne ekipe, ki je bil leta 2009 udele\xc5\xbeen v hudi prometni nesre\xc4\x8di, ki je pretresla ligo MLB in univerzo Cal State Fullerton.  Suzuki ima h\xc4\x8derko, katere rojstvo v aprilu leta 2011 je povzro\xc4\x8dilo, da za kratek \xc4\x8das zapusti ekipo. _NEWLINE_Suzukija je umetnosti lovilstva priu\xc4\x8dil njegov stric Clint Ostahki, ki je bil v 1970-ih lovilec v ni\xc5\xbejih podru\xc5\xbenicah.'